Einn vinsælasti förðunarfræðingurinn transkona Nikki Tutorials er einn vinsælasti förðunarfræðingurinn í dag með yfir 12 milljónir áskrifenda að YouTube-rás sinni . Skjáskot / Instagram Nikki de Jager , betur þekkt sem „ Nikki Tutorials “ , greindi frá því í gær að hún er transkona . Nikki er einn vinsælasti förðunarfræðingur í heiminum í dag en hún er með 12,7 milljónir áskrifenda að YouTube-rás sinni þar sem hún sýnir frá ýmsu úr snyrtivöruheiminum . Í myndbandinu segir Nikki að óprúttnir menn hafi ætlað að opinbera hana og reynt að kúga hana til fjár . Hún hafi því ákveðið að taka málið í eigin hendur og segja sögu sína sjálf . Nikki segist ekki hafa ætlað að gera það strax heldur þegar hún væri tilbúin til þess , en vegna fjárkúgananna hafi hún neyðst til þess að opna sig . „ Ég er hér til að deila því opinberlega að ég er trans , og með þessum skilaboðum langar mig til að vera innblástur lítilla Nikkia úti um heim allan sem eru með lítið sjálfstraust , sem líður eins og þær séu ekki á réttum stað og finnst þær misskilnar , “ segir Nikki .